EkBass/fiwiki-20250220-pages-articles huggingface dataset:
Iryna Petrenko

Iryna Anatolijivna Petrenko (o.s. Varvynets, , o.s. Варвинець, s. 4. heinäkuuta 1992 Mohnatyn) on ukrainalainen ampumahiihtäjä. Varvynets on 162 senttimetriä pitkä ja painaa 58 kilogrammaa.http://www.biathlon.com.ua/profile.php?id=2870⟨=eng Petrenko debytoi maailmancupissa tammikuussa 2014 Anterselvan pikakilpailussa ollen 61:s. Ensimmäiset pisteensä hän saavutti tammikuussa 2015 Ruhpoldingin pikakilpailusta ollen 33:s. Ensimmäistä kertaa hän sijoittui kymmenen parhaan joukkoon helmikuussa 2015 Holmenkollenin normaalimatkalla ollen seitsemäs. Se on edelleen hänen paras maailmancupsijansa. Petrenko on osallistunut olympialaisiin 2018 ja 2022 sekä kolmiin MM-kilpailuihin. Hän saavutti viestihopeaa Hochfilzenissä 2017. Henkilökohtaisilla matkoilla hän on ollut parhaimmillaan normaalimatkan yhdeksäs Holmenkollenilla vuonna 2016 ja samalla matkalla yhdestoista Pekingissä 2022. EM-kilpailuista hänellä on kolme kultaa, kaksi hopeaa ja kaksi pronssia sekä talviuniversiadeista yksi hopea ja yksi pronssi. Nuorten MM-kilpailuista Varvynets on saavuttanut kaksi hopeaa ja yhden pronssin ja nuorten EM-kilpailuista yhden kullan, yhden hopean ja yhden pronssin. == Lähteet == Luokka:Ukrainalaiset ampumahiihtäjät Luokka:Vuonna 1992 syntyneet Luokka:Elävät henkilöt
Lufuradomi

Lufuradomi on bentsodiatsepiinijohdannainen, joka muista bentsodiatsepiineista poiketen omaa analgeettisen (kipua lievittävän) vaikutuksen. Se on samankaltainen tifluadomin kanssa, mutta sitä ei ole koskaan markkinoitu lääketieteelliseen käyttöön. == Lähteet == == Aiheesta muualla == *PubChem: Lufuradom Luokka:Amidit Luokka:Bentsodiatsepiinit Luokka:Kipulääkkeet
AlphaGo

AlphaGo on Google DeepMindin kehittämä tietokoneohjelma, joka pelaa Go- lautapeliä. Lokakuussa 2015 siitä tuli ensimmäinen tietokone-go-ohjelma, joka on voittanut ammattilaispelaajan ilman tasoituskiviä täysikokoisella 19x19-pelilaudalla. Maaliskuussa 2016 se voitti kolme ensimmäistä peliä viiden pelin ottelussa Lee Sedolia vastaan ja siten koko ottelusarjan. Kokonaisuutena sarja päättyi lopulta 4–1. Kyseessä on ensimmäinen kerta, kun go-ohjelma on voittanut 9-dan-tasoisen ammattilaispelaajan ilman tasoituskiviä. AlphaGon algoritmi on yhdistelmä koneoppimisesta ja puuhausta sekä harjoittelusta ihmis- ja konepelaajia vastaan. Se käyttää Monte Carlon puuhakua, jota ohjaa ”arviointiverkko” () ja ”toimintamalliverkko” (). Toimintamalliverkko suosittelee erilaisia pelitapoja, joista seuraavia pelitilanteita arviointiverkko arvioi. Lopulta AlphaGo valitsee pelitavan, joka on sen simulaatiossa menestyksekkäin. AlphaGon Leen voittaneesta versiosta ei ole kerrottu kovinkaan paljoa julkisuudessa. Aalto-yliopiston tietotekniikan laitoksen apulaisprofessorin Tapani Raikon mukaan ohjelma oli vuotta aiemmin vahvan harrastajan tasolla, ja lokakuisenkin version Lee olisi päihittänyt vielä helposti. ==Kilpailut== ===Ottelu Lee Sedolia vastaan=== AlphaGo pelasi eteläkorealaista 9-danin tasoista go-pelaajaa Lee Sedolia vastaan Soulissa Etelä-Koreassa viiden ottelun sarjan 9., 10., 12., 13. ja 15. maaliskuuta 2016. AlphaGo voitti peleistä neljä ja Lee yhden (neljännen). AlphaGon puolesta kivet sijoitti laudalle Aja Huang, joka on osa DeepMind-tiimiä ja itsekin 6-dan-tasoinen go-pelaaja. AlphaGon ohjelma ajettiin pilvessä Googlen palvelimilta Yhdysvalloista. Pelit pelattiin kiinalaisilla säännöillä 7,5 pisteen komilla, ja kummallakin pelaajalla oli kaksi tuntia aikaa miettiä siirtojaan sekä kolme 60 sekunnin byoyomi-aikajaksoa. Ottelusarjan voittaja sai palkinnoksi miljoona dollaria. Kolmannen pelin jälkeen Leen entinen valmentaja Kwon Kap-Yong sanoi, että AlphaGo pelasi johdonmukaisesti alusta loppuun, kun taas Lee osoitti jonkin verran henkistä haavoittuvaisuutta. Toisaalta pelin asiantuntijoiden mukaan AlphaGo teki epätavallisia ja alkuun kyseenalaisia siirtoja, mutta joissa oli kuitenkin jälkeenpäin ajateltuna järkeä. Alkujaan odotettiin, ettei ohjelmasta olisi vastustusta Leelle. Myös DeepMindin perustajajäsen Denis Hassibis oli yllättynyt ohjelman voitosta. ==Katso myös== *Deep Blue - Shakin ykkösihmisen voittanut tietokone. ==Lähteet== ==Aiheesta muualla== *Virallinen kotisivu ===Pelit Lee Sedolia vastaan=== *Peli 1 (15 minuutin yhteenveto) *Peli 2 (15 minuutin yhteenveto) *Peli 3 (15 minuutin yhteenveto) *Peli 4 (15 minuutin yhteenveto) *Peli 5 (tulossa) Luokka:Go Luokka:Koneoppiminen Luokka:Google
Halatsepaami

Halatsepaami on bentsodiatsepiinijohdannainen lääkeaine, jota myydään tuotenimillä Paxipam Yhdysvalloissa, Alapryl Espanjassa, ja Pacinone Portugalissa. Halatsepaamia käytetään ahdistuksen hoitoon. Aineen sivuvaikutuksia ovat muun muassa uneliaisuus, hämmentynyt olotila, sekavuus ja sedaatio. Myös pahoinvointia ja suun kuivumista on lääkkeen käytön aikana raportoitu. Lääke on jokseenkin hidasvaikutteinen, ja sen eliminaation puoliintumisaika on 14 tuntia. Huippuarvo veriplasmassa saavutetaan 1-3 tunnissa, ja aktiivisten metaboliittien (desmetyylidiatsepaami ja 3-hydroksihalatsepaami) huippuarvo saavutetaan 3-6 tunnissa. Halatsepaamin metabolia tapahtuu maksassa. Halatsepaami poistuu kehosta munuaisten välityksellä virtsan mukana. == Aiheesta muualla == *PubChem: Halazepam *DrugBank: Halazepam *Human Metabolome Database (HMDB): Halazepam *Toxin and Toxin Target Database (T3DB): Halazepam *Kyoto Encyclopedia of Genes and Genomes (KEGG): Halazepam Luokka:Bentsodiatsepiinit Luokka:Halogeeniyhdisteet
Heikki Porkola

Heikki Porkola (23. kesäkuuta 1941 Nilsiä – 9. maaliskuuta 2016 Oulu) oli suomalainen sarjakuvaneuvoksen arvonimen saanut Kemin kulttuurisihteeri. Hän toimi virassa 30 vuotta. Hän oli Kemin sarjakuvakeskuksen perustaja. Porkola sai vuonna 2006 Kemin sarjakuvakeskuksen myöntämän Lempi Grand Prix -palkinnon ansioistaan suomalaisen sarjakuvan edistäjänä.Sarjakuvakeskus Hän toimi myös Kemin sarjakuvapäivien festivaalijohtajana. Oulussa viime vuotensa asunut Porkola oli kuollessaan 74-vuotias. == Lähteet == Luokka:Suomalaiset virkamiehet Luokka:Vuonna 1941 syntyneet Luokka:Vuonna 2016 kuolleet
Arc’teryx

Arc’teryx on ulkoiluvaatteisiin ja -tuotteisiin keskittynyt tuotemerkki. == Historia == Arc’teryx perustettiin vuonna 1989 North Vancouverissa Kanadassa nimellä Rock Solid. Yritys vaihtoi nimekseen vuonna 1991 Arc’teryx. Uusi nimi ja logo viittasivat Archaeopteryx-liskolintuun ja sen tunnetuimpaan Berliinin kappale -fossiililöydökseen. Laskettelutuotteita valmistava Salomon, joka oli tuolloin Adidaksen tytäryhtiö, osti Arc’teryxin vuonna 2001. Adidas myi Salomonin ja Arc’teryxin vuonna 2005 suomalaiselle Amer Sportsille. Arc’teryxin pääkonttori sijaitsee edelleen North Vancouverissa. == Tuotteet == Arc’teryx valmistaa vaatteita ja varusteita kiipeilyä, vaellusta, laskettelua, juoksua ja vapaa-aikaa varten. Yhtiöllä on ollut myös LEAF (Law Enforcement and Armed Forces) -mallisto, joka on tarkoitettu armeijan ja poliisin käyttöön. New York on ollut brändin suurimpia markkina-alueita koko 2000-luvun. Vuonna 2017 New York Magazinen tyylisivusto The Cut lanseerasi termin gorpcore, joka viittasi ulkoiluvaatteiden käyttämiseen kaupunkiympäristössä. Tyylin edelläkävijät ovat käyttäneet esimerkiksi Arc’teryxin tuotteita. Trendikkyydestään huolimatta brändi ei yritä tehdä tietoisesti katumuotia, vaan pitäytyy perinteisessä painopisteessään. Vuonna 2020 Arc'teryx aloitti yhteistyön Palace-brändin kanssa. Vuonna 2022 yhteistyö aloitettiin minimalistisesta tyylistään tunnetun huippumuotimerkki Jil Sanderin kanssa. Yhteistyötä on tehty myös suunnittelija Nicole McLaughlin, graffititaiteilija Shaun Crawfordin ja Throwing Fits -podcastin kanssa. == Arc’teryx kulttuurissa == Brittiläinen rap-muusikko YT julkaisi vuonna 2021 kappaleen Arc’teryx. Kappaletta on käytetty sadoissa TikTok-videoissa, joissa ihmiset testasivat Arc’teryxin Gore-Tex-takkien vedenkestävyyttä suihkussa. Toisessa Arc'teryxiin liittyneessä TikTok-trendissä ihmiset riisuivat ulkoiluvaatteitaan yksi kerrallaan, kunnes paljastui, että heillä oli ollut päällään jopa 12 kerrosta Arc'teryx-vaatteita. ==Lähteet== == Aiheesta muualla == * Arc’teryx Luokka:Kanadalaiset yritykset‎ Luokka:Vaatemerkit Luokka:Urheiluvälinemerkit
Hammassementti

Hammassementti on ohuesti kerrostunut, hampaan juuren dentiiniä peittävää kalkkeutunutta kudosta. Hammassementin tehtävänä on osaltaan tukea hammasta leuassa, pääasiallisesti toimimalla kiinnityspintana parodontaaliligamentin säikeille. Hammassementtiä tuottavat elimistön sementoblastit.http://www.solunetti.fi/fi/histologia/sementti/ ==Lähteet== Luokka:Hammaslääketiede Luokka:Hampaat
Friisian kuningaskunta

Friisian kuningaskunta oli vuosina 600–734 Alankomaiden alueella sijainnut kuningaskunta. Frankkien valtakunta valloitti alueen vuonna 734. Alue oli laajimmillaan vuosina 650–734. == Kuninkaat == * Aldgisl 678 * Radbod 680–719 * Budo 719–734 Luokka:Euroopan entiset monarkiat Luokka:Alankomaiden historia Kuningaskunta
Fluratsepaami

Fluratsepaami on bentsodiatsepiinijohdannainen lääkeaine. Sillä on ahdistusta poistava, kouristuksia estävä, sedatiivinen ja lihaksia relaksoiva vaikutus. Aineen aktiivisella metaboliitilla on pitkä eliminaation puoliintumisaika, ja tämän pitoisuuksia voi esiintyä veressä päiviä.https://dailymed.nlm.nih.gov/dailymed/archives/fdaDrugInfo.cfm?archiveid=8226 Fluratsepaamia myydään Dalmane ja Dalmadorm -nimisinä lääkevalmisteina. Fluratsepaami patentoitiin vuonna 1963, ja se tuli Yhdysvalloissa markkinoille vuonna 1970. Fluratsepaamia käytetään lievästä keskivaikeaan unettomuuteen. Sitä voidaan käyttää, jos vaivaan liittyy nukahtamisvaikeuksia, heräilyä kesken unen tai unimäärä jää lyhyeksi. Aine on pitkävaikutteinen, ja sitä käytetään myös potilailla joilla on vaikeuksia pysyä unessa yön aikana. Bentsodiatsepiineja, kuten muitakin keskushermostoon vaikuttavia unilääkkeitä (esimerkiksi barbituraatit) tulisi käyttää ainoastaan tilapäisesti, ei säännöllisesti. Kyseisten lääkkeiden pitkäaikaiseen käyttöön liittyy voimakas riippuvuusriski, ja lopetettaessa lääkitys, unettomuus saattaa huomattavasti pahentua. == Haittavaikutukset == Fluratsepaamin yleisiin haittavaikutuksiin kuuluu sekavuus, uneliaisuus, harkintakyvyn heikkeminen ja ataksia. Fluratsepaamia, kuten muitakin bentsodiatsepiineja, voidaan käyttää myös väärin humaltumistarkoituksessa. Lääkettä ei tulisi missään tapauksessa käyttää yhdessä alkoholin tai muiden keskushermostoon vaikuttavien aineiden kanssa. Tämä saattaa johtaa helposti voimakkaaseen lääkeriippuvuuteen, ja niiden sekakäyttö voi myös olla hengenvaarallista. Fluratsepaamia tulisikin käyttää ainoastaan lääkärin määräämän annostuksen puitteissa, ja on suositeltavaa ottaa lääke juuri ennen nukkumaanmenoa. Lääkettä käyttäneet potilaat saattavat myös aamulla herätessään tuntea olonsa tokkuraiseksi. Fluratsepaamin raskauskategoria on X, joka tarkoittaa käytännössä sitä että kyseistä lääkettä ei saa käyttää raskauden aikana missään tapauksessa. == Lähteet == == Aiheesta muualla == *PubChem: Flurazepam *DrugBank: Flurazepam *Human Metabolome Database (HMDB): Flurazepam *Toxin and Toxin Target Database (T3DB): Flurazepam *Kyoto Encyclopedia of Genes and Genomes (KEGG): Flurazepam Luokka:Bentsodiatsepiinit Luokka:Halogeeniyhdisteet Luokka:Sedatiivit
Between Two Ferns with Zach Galifianakis

Between Two Ferns with Zach Galifianakis on komediallinen keskusteluohjelma, jota juontaa yhdysvaltalainen koomikko Zach Galifianakis. Ohjelmaa esitetään internetin Funny or Die -komediasivustolla. Yhden jakson kesto on joitain minuutteja. Nettiohjelmassa Galifianakis istuttaa vieraansa kahden saniaisen väliin ja haastattelun lomassa irvailee ja tekee heistä pilaa – joskus myös vieraat Galifianakisista. Maaliskuussa 2014 ohjelmassa nähtiin vieraana presidentti Barack Obama, joka yritti lisätä nuorten tietoisuutta tekemästään terveydenhuoltouudistuksesta. Ohjelma on palkittu kaksi kertaa televisioalan Emmy-gaalassa: vuonna 2014 se sai parhaan lyhyen viihdeohjelman palkinnon Obaman vierailtua ja vuonna 2015 Brad Pittin vierailtua ohjelmassa. Lisäksi se oli ehdokkaana vuonna 2013. Vuonna 2019 sarjasta tehtiin Netflix-elokuva Between Two Ferns: The Movie. == Lähteet == == Aiheesta muualla == * Luokka:2000-vuosikymmenen televisiosarjat Luokka:2010-luvun yhdysvaltalaiset komediasarjat Luokka:Yhdysvaltalaiset keskusteluohjelmat
NEFA

NEFA on dissosiatiivinen ja hallusinogeeninen aine, joka on mieto NMDA- agonisti. Se on rakenteellisesti sukua fensyklidiinille. Kemikaali syntetisoitiin ensimmäisen kerran Parke Davisin laboratoriossa, joka kuuluu Pfizerin tytäryhtiöön.GB Patent 893920 - Polycyclic amino compounds and methods for their production == Lähteet == Luokka:Amiinit Luokka:Dissosiatiivit Luokka:NMDA-reseptorin antagonistit
Eidoméni

Eidoméni (; myös Idomeni, Idomene) on Kreikan kylä, joka kuuluu hallinnollisesti Paionían kuntaan, Kilkíksen alueyksikköön ja Keski-Makedonian alueeseen. Aiemmin kylä kuului Axioúpolin kuntaan ja vuodesta 2011 lähtien Paionían kunnan Axioúpolin kunnallisyksikköön. Kylän väkiluku on 154 (vuonna 2011). Eidoméni sijaitsee linnuntietä noin 65 kilometriä pohjoisluoteeseen Thessalonikista ja noin 34 kilometriä luoteeseen Kilkíksestä. Vuoteen 1926 saakka kylä tunnettiin nimellä Séchovo(n) (Σέχοβο(ν)). Kylä on aivan Kreikan ja Pohjois-Makedonian rajalla. Kylän läpi kulkee Thessalonikista Belgradiin ja edelleen Keski-Eurooppaan kulkeva rautatie, ja kylä toimii sen raja-asemana. Maantien raja-asema sijaitsee noin kolme kilometriä idempänä Évzonoin Tsoliádesissa. Vuosina 2015–2016 Eidoménista tuli yksi Euroopan pakolaiskriisin polttopisteistä Pohjois-Makedonian (silloisen Makedonian tasavallan) suljettua rajan Turkin kautta Kreikkaan tulleilta ja eteenpäin Keski-Eurooppaan pyrkineiltä pakolaisilta, minkä seurauksena kylään syntyi Euroopan suurin pakolaisleiri. Eidoméni muodostaa myös laajemman kyläyhdyskunnan (Τοπική Κοινότητα Ειδομένης, Topikí Koinótita Eidoménis), johon kuuluvat varsinaisen Eidoménin kylän lisäksi kylät Chamiló ja Dogánis. Koko yhdyskunnan väkiluku on 309. == Lähteet == == Aiheesta muualla == * Ειδομένη. Kylän verkkosivut. Luokka:Keski-Makedonian kylät Luokka:Paionía Luokka:Rajanylityspaikat
Idomene

Idomene () voi viitata seuraaviin: * Idomene, hahmo kreikkalaisessa mytologiassa * Idomene, antiikin aikaisia paikkoja Amfilokhiassa Kreikassa ** Idomenen taistelu, Idomenessä käyty taistelu vuonna 426 eaa.
Évzonoi

Évzonoi (; myös Évzoni) on Kreikan kylä, joka kuuluu hallinnollisesti Paionían kuntaan, Kilkíksen alueyksikköön ja Keski-Makedonian alueeseen. Aiemmin kylä kuului Polýkastron kuntaan ja vuodesta 2011 lähtien Paionían kunnan Polýkastron kunnallisyksikköön. Kylän väkiluku on 331 (vuonna 2011). pienoiskuva|vasen|Pohjois-Makedonian ja Kreikan välistä raja-aluetta. Évzonoi sijaitsee linnuntietä noin 65 kilometriä pohjoisluoteeseen Thessalonikista ja noin 30 kilometriä luoteeseen Kilkíksestä. Kylän nimi viittaa eusoneihin. Vuoteen 1927 saakka kylän nimi oli Matsíkovo (Ματσίκοβο). Évzonoi on aivan Kreikan ja Pohjois-Makedonian rajalla. Hieman kylästä pohjoiseen sijaitsee Tsoliádesin raja-asema, joka on päärajanylityspaikka Pohjois-Makedonian ja Kreikan välillä. Sen läpi kulkee Thessalonikista Skopjeen kulkeva valtatie, joka on osa Eurooppatietä E75. Raja-asemaan päättyy Ateenasta tuleva tien osuus, A1-moottoritie. Rautatieliikenteen raja-asema sijaitsee noin kolme kilometriä lännempänä Eidoménissa. Évzonoi muodostaa myös laajemman kyläyhdyskunnan (Τοπική Κοινότητα Ευζώνων, Topikí Koinótita Evzónon), johon kuuluvat varsinaisen Évzonoin kylän sekä Tsoliádesin lisäksi kylät Metamórfosi ja Plataniá. Koko yhdyskunnan väkiluku on 919. == Lähteet == Luokka:Keski- Makedonian kylät Luokka:Paionía Luokka:Rajanylityspaikat
Kökkötraktori

Kökkötraktori on poliittinen sanonta, jonka toimittaja Ruben Stiller teki tunnetuksi nimittäessään vuonna 1993 Keskustapuoluetta edustanutta Yleisradion johtajaa Tapio Siikalaa ”keskustalaiseksi kökkötraktoriksi”. == Käyttöhistoria == Yleisradion Radiomafialla työskennellyt Ruben Stiller käytti sanontaa ohjelmassaan vuonna 1993 kuultuaan, että Yleisradion Alue- ja uutistoiminnasta vastannut Tapio Siikala oli nousemassa koko Ylen radiotoiminnan johtajaksi yhtiön vuoden 1994 organisaatiouudistuksessa, minkä Stiller pelkäsi johtavan oman sananvapautensa kaventumiseen. Seurauksena tapahtuneesta oli Stillerille esiintymiskielto, josta päättivät radiojohtaja Olli Alho ja toimituspäälliikkö Pentti Kemppainen. Siikalan itsensä kerrotaan vain naureskelleen asialle. Vähän myöhemmin Stiller rikkoi esiintymiskieltoa ja sai potkut Yleisradiosta. Vuonna 2009 Stiller palasi Yleisradioon ja oli sen jälkeen Ylen Pressiklubi- ohjelman toimittajana. 1990-luvulla Kotimaisten kielten keskuksen kielitoimisto listasi ”kökkötraktorin” uudissanaksi yhdessä muiden muassa "koplauksen", "lobbauksen", "turvatyynyn", "uusavuttomuuden" ja "lähihoitajan" kanssa. Syksyllä 2016 sana kökkötraktori nousi uudelleen julkisuuteen kun Yleisradion keskustataustaista päätoimittajaa Atte Jääskeläistä syytettiin Yleisradion toimittajien, muiden muassa Ruben Stillerin, sananvapauden rajoittamisesta pääministeri Juha Sipilää koskeneessa uutisoinnissa. == Alkuperä == Sanonnan alkuperästä ennen kuin Ruben Stiller teki sen laajasti tunnetuksi on erilaisia tietoja. Erään tiedon mukaan sanonta on peräisin maanviljelijöiden traktorimarssista vuonna 1991, kun Somerolta Vihtiin suuntautuneella marssilla oli mukana Kökkön tilan isäntä Raimo Kurvinen Someron Pitkäjärveltä. Hänen traktoriinsa oli kiinnitettynä lakana, johon talon emäntä Anja Kurvinen oli maalannut tilan nimen ”Kökkö”. Kuva traktorista oli vilahtanut televisiosta, ja sen on sanottu tästä jääneen joidenkin television katsojien mieleen. Ruben Stiller itse muisteli maaliskuussa 2016 sanan hänen käyttämänään syntyneen spontaanisti suorassa lähetyksessä: Sanaa kökkö oli yleisesti käytetty hänen aiemmassa työpaikassaan, helsinkiläisessä Radio Cityssä ja samanaikaisesti hän muisti Tapio Siikalan puoluekannan ja yhdisti nämä ilmaisuksi "keskustalainen kökkötraktori". Sana kökkö tarkoittaa Kielitoimiston sanakirjan mukaan yleisnimenä "kasaa, kekoa, möykkyä, kokkaretta", laatusanana "hölmöä, typerää, yksinkertaista, kömpelöä". Erisnimissä Kökkö esiintyy talonnimenä ainakin Somerolla, Mouhijärvellä ja Kiikassa. Someron Pitkäjärvellä Kökkö on yksi kylän vanhoista kantataloista. Etymologialtaan talonnimenä nimi on Lounais-Hämeen kantatalojen nimiä tutkineen Timo Alasen mukaan epäselvä. ==Lähteet== ==Aiheesta muualla== * Luokka:Haukkumasanat Luokka:Sananvapaus
Artux

Artux (, ) on piirikuntatason kaupunki Sinkiangin uiguurien autonomisella alueella Kiinassa. Se on Kizilsun kirgiisien autonomisen prefektuurin päähallintopaikka. Kaupungin pinta-ala on 15 698 nellökilometriä ja väkiluku 240 368 (2010). Kaupungin keskusta sijaitsee linnuntietä noin 1055 kilometriä autonomisen alueen pääkaupunki Ürümqistä lounaaseen. == Väestö == Vuoden 2014 lopussa kaupungissa asui 271 000 henkilöä, josta oli 216 600 uiguuria (80%), 30 500 kirgiisiä (11,3%), 23 100 han-kiinalaista (8,5%), ja muita vähemistökansoja (0,3%). == Galleria == Kuva:Sutuq Bughraxan Qebrisi.JPG|Mausoleumi Artuxissa. == Lähteet == Luokka:Xinjiangin kaupungit Luokka:Kiinan piirikuntatason alueet
Commentry

Commentry on kunta Ranskassa Allier'n departementissa Auvergne-Rhône-Alpesin alueella. Kunnan sijainti hiilentuotantoalueella on johtanut sen teollistumiseen. Erityisen tunnettu se on valimostaan ja pikateräksen valmistuksesta.Paris-Nice 2016 ==Aiheesta muualla== ==Lähteet== Luokka:Allierin kunnat
Lyhythäntälepakko

Lyhythäntälepakko eli kyhmylepakko (Mystacina tuberculata) on mahdollisesti ainoa elossa oleva Mystacinidae-heimon lepakko. Laji on endeeminen Uudessa- Seelannissa. Nisäkäsnimistötoimikunnan ehdotus lajin uudeksi suomenkieliseksi nimeksi on uudenseelanninlepakko. == Koko, ulkonäkö ja muut tuntomerkit == Lyhythäntälepakot ovat pieniä, 6–7 senttimetrin pituisia. Siipien kärkiväli on 28–30 senttimetriä. Aikuinen lepakko painaa 12–15 grammaa ennen ruokailua, joskin paino voi kasvaa jopa 30 prosenttia yöaikaisen aterioinnin jälkeen. Lepakon turkki on harmahtava ja sillä on pitkä, suippo kuono. Lepakon kieli on pitkä, jopa 12 millimetrin pituinen, ja sen kärjessä on karvamaisia ulokkeita, jotka helpottavat meden juomista. == Levinneisyys == Lepakkoa esiintyy ensisijaisesti Pohjoissaarella, jossa ne ovat levittäytyneet merenrannan tasolta puurajalle (noin 1 100 metrin korkeuteen) saakka. Lyhythäntälepakko on jaoteltu kolmeen alalajiin morfologisten ominaisuuksien mukaan: * M. t. tuberculata * M. t. auporica * M. t. rhyacobia == Ravinto == Lyhythäntälepakot ovat kaikkiruokaisia. == Lisääntyminen == Lepakot synnyttävät yhden jälkeläisen kesällä. Syntyvät yksilöt ovat karvattomia ja painavat noin viisi grammaa. Pysyvät hampaat puhkeavat kolmen viikon iässä ja nuori lepakko on neljän viikon iässä täysin karvoitettu ja lentokykyinen. Pesästä pennut poistuvat kuuden viikon ikäisinä ja kolmen kuukauden ikäisinä ne ovat täysikasvuisia. == Lähteet == Luokka:Lepakot Luokka:Uhanalaiset nisäkkäät
Hjärtslag

Hjärtslag on ruotsalaisen blueskitaristi-laulajan Rolf Wikströmin toinen albumi, joka julkaistiin vuonna 1977 levymerkillä Alternativ. == Kappaleet == Kaikki kappaleet kirjoittanut Rolf Wikström. === A-puoli === # # # # === B-puoli === # # # # == Kokoonpano == * Ulf Adåker – trumpetti, flyygelitorvi * Christer Eklund – tenorisaksofoni * Lasse Holmberg – alttosaksofoni, vibrafoni, syntetisaattori * Olle Steinholtz – basso * Rolf Wikström – laulu, kitara, carillon * Hans-Olof Åhlén – flyygeli, sähköpiano, syntetisaattori * Peter Öberg – rummut, guiro == Aiheesta muualla == * Hjärtslag discogs.com -sivustolla Luokka:Vuoden 1977 albumit Luokka:Rolf Wikströmin albumit
Altay (Xinjiang)

Altay (, , ) on piirikuntatason kaupunki Xinjiangin uiguurien autonomisella alueella Kiinassa. Se on Altayn prefektuurin hallintopaikka. Kaupungin pinta- ala on 10 852 nellökilometriä ja väkiluku 190 064 (2010). Kaupungin keskusta sijaitsee linnuntietä noin 450 kilometriä autonomisen alueen pääkaupunki Ürümqistä pohjoiseen. == Väestö == Vuoden 2014 lopussa kaupungin asukasmäärä oli 197 560, josta oli 101 450 han-kiinalaista (51,35%), 79 660 kazakkia (40,32%), 4 963 uiguuria (2,51%), 6 574 hui-kiinalaista (3,33%), 2 798 mongolia (1,41%), ja 2 115 muiden vähemmistökansojen edustajaa (1,08%). == Lähteet == Luokka:Xinjiangin kaupungit Luokka:Kiinan piirikuntatason alueet
Pokémon Sun ja Moon

Pokémon Sun ja Pokémon Moon ovat maailmanlaajuisesti marraskuussa 2016 julkaistuja Pokémon-pääpelisarjan osia ja ne aloittivat sarjan seitsemännen sukupolven. Pelien aloitus-Pokémonit ovat vesityypin Popplio, ruoho- ja lentotyypin Rowlet ja tulityypin Litten. Pelit sijoittuvat uudelle Havaijia muistuttavalle Alola-alueelle. Pelien maskotit ovat legendaariset Pokémonit psyykkis- ja terästyypin Solgaleo ja psyykkis- ja haamutyypin Lunala.. == Uudistukset == Peleissä esiteltiin Kanton alueella aiemmin esitellyille Pokémon-lajeille erityiset alolalaiset variaatiot, jotka eroavat lajien aiemmista muodoista ulkonäöltään ja tyypeiltään. Kanton variaatioista poiketen, osalla näiden pokémonien alolalaisista variaatioista ei ole edellisiä muotoja lainkaan. Esimerkiksi Alolassa on omat variaatiot Raichusta, Marowakista ja Exeggutorista, mutta ei niiden edellisistä muodoista. Saliotteluiden sijasta Alolassa käydään saarihaasteita (). Saarihaasteiden kokeissa () pelaajan täytyy otella koekapteenien () tavallista suurempia toteemipokémoneja vastaan ja suurkokeissa () täytyy voittaa ottelu saaren kahunaa vastaan. Jokaisen kokeen palkintona on yksi Z-kristalli ja suurkokeesta saa myös leiman merkiksi saarihaasteen suorittamisesta. Z-kristalleilla () ja Z-renkailla () käytettäviä erityisen voimakkaita ja vain kerran ottelun aikana käytettävät Z-liikkeet (). Z-kristalli jakautuvat tyyppikohtaisiin liikkeisiin, jotka voi opettaa melkein mille tahansa lajille joka osaa yhden samaa tyyppiä olevan tavallisen hyökkäyksen. Mutta on myös lajikohtaisia Z-kristalleja, joilla käytettävää Z-liikettä varten on osattava joka tietty tavallinen hyökkäys. Esimerkiksi Pikashunium Z -nimisen Z-kristallin kantaja voi antaa Pikachun käyttää 10,000,000 Volt Thunderboltia vain, jos Pikachu osaa Thunderboltin. Kouluttajat voivat käyttää yhtä Z-liikettä vain kerran ottelun aikana. Sen lisäksi, että osa Z-kristalleista voitetaan saarihaasteista, loput on mahdollista löytää etsimällä tietyistä paikoista ja voittamalla tiettyjä otteluita. Lisäksi pelissä on uusi Battle Royal -taistelumuoto, jossa neljä Pokémonia taistelee toisiaan vastaan. Näitä otteluita on mahdollista käydä ainoastaan Akala-saarella sijaitsevassaa Battle Royal Domessa. Kukin kouluttajaa saa käyttää kolmea pokémonia ja niistä vain yhtä kerrallaan. Seitsemännen sukupolven peleissä ei ole enää HM-liikkeitä, polkupyörää tai Dowsing Machinea, vaan ne on korvattu Poké Ride -järjestelmällä. Sen avulla voi mm. lentää Charizardilla, ratsastaa Tauroksella, seilata Lapraksella ja etsiä kätkettyjä esineitä Stoutlandilla. Pelit olivat ensimmäiset Pokémon-pääpelisarjan pelit, jotka julkaistiin kiinaksi. ==Pokémon Ultra Sun ja Ultra Moon== Kesäkuun 2017 Pokémon Directissä ilmoitettiin, että peleistä on tulossa marraskuussa 2017 parannellut versiot Pokémon Ultra Sun ja Ultra Moon. Pelit julkaistiin 17. marraskuuta 2017. ==Lähteet== Luokka:Vuoden 2016 videopelit Luokka:Nintendo 3DS -pelit Sun ja Moon
Lyhythäntälepakot

Lyhythäntälepakot (Mystacinidae) on lepakkoheimo, jonka ainoa jäljellä oleva suku on Mystacina. Siihen kuuluu kaksi hiljattain elossa ollutta lajia, joista toinen on todennäköisesti kuollut sukupuuttoon 1960-luvulla, joskin yksittäisiä varmistamattomia havaintoja on saatu vielä 1990-luvun lopulla.http://www.iucnredlist.org/details/14260/0 Lyhythäntälepakot ovat noin kuuden senttimetrin pituisia, harmaaturkkisia lepakoita. Nisäkäsnimistötoimikunnan ehdotus heimon uudeksi suomenkieliseksi nimeksi on uudenseelanninlepakot. Fossiiliaienisto osoittaa, että lyhythäntälepakot ilmestyivät ja elivät Australiassa 26–12 miljoonaa vuotta sitten, ja niitä on tavattu Uudesta-Seelannista ainakin varhaiselta mioseenilta saakka. == Luokittelu == * Mystacina ** Lyhythäntälepakko, Mystacina tuberculata ** Isolyhythäntälepakko, Mystacina robusta (mahdollisesti kuollut sukupuuttoon) ** †Mystacina miocenalis * †Icarops ** †Icarops aenae ** †Icarops breviceps ** †Icarops paradox * †Vulcanops ** †Vulcanops jennyworthyae == Kuvaus == Heimon lepakot ovat poikkeavia niiden tavasta metsästää maassa, lentämisen asemesta. == Lähteet == == Aiheesta muualla == * Animal Diversity Web: Mystacinidae Luokka:Lepakot
Méxicon ePrix 2016

Meksikon ePrix 2016 eli 2016 Mexico City ePrix oli Formula E -sarjan kauden 2015–2016 viides kilpailu. Kilpailu ajettiin 12. maaliskuuta Autódromo Hermanos Rodríguezin radalla Méxicossa. Kilpailun voitti alun perin Lucas di Grassi, mutta hänet hylättiin kilpailun jälkeen tehdyssä tarkastuksessa havaitun alipainoisen auton vuoksi, jolloin voittajaksi julistettiin Jérôme d'Ambrosio. Myös kilpailun nopeimman kierroksen ajaneen d'Ambrosion kierrosaika poistettiin, koska tämä oikaisi kilpailun aikana mutkissa, minkä vuoksi kilpailun nopein kierros merkittiin Nicolas Prostille. == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Sébastien Buemi 98 2 Lucas di Grassi 76 3 Sam Bird 60 4 Jerome D'Ambrosio 58 5 Loïc Duval 44 ;Valmistajien pisteet Sijoitus Valmistaja Pisteet 1 Renault e.DAMS 136 2 Dragon Racing 102 3 Abt Schaeffler Audi Sport 92 4 DS Virgin Racing Formula E Team 66 5 Mahindra Racing Formula E Team 39 * Huom!: Vain viiden parhaan sijoitukset sisällytetty. ==Lähteet== 2016 Luokka:Osakilpailut Formula E -kaudella 2015–2016
Frozen (soundtrack)

Frozen on vuonna 2013 julkaistun Frozen – huurteinen seikkailu -elokuvan soundtrack-albumi, joka sisältää elokuvan musiikin. Albumilla on kymmenen elokuvassa kuultua kappaletta, joista tunnetuin on elokuvan tunnuskappaleenakin pidetty ”Let It Go”. Luokka:Vuoden 2013 soundtrackit
Rehtorit / Häiriköt

Rehtorit / Häiriköt on saman nimisten ramopunk-yhtyeiden split-single, joka julkaistiin kesäll 2002 levymerkillä Woimasointu. == Kappaleet == ;Rehtorit #Kolmen tonnin esteet (säv. ja san. Rehtori Heko) ;Häiriköt # * J.A.G. (säv. ja san. Erkko Salonen, sov. Häiriköt) == Kokoonpano == ;Rehtorit * Kuraattori Kurki – laulu, tamburiini * Rehtori Heko – kitara, taustalaulu * Rehtori Reponen Jr. – kitara, taustalaulu * Rehtori Mikkola – basso, taustalaulu, kosketinsoitin * Artsi – rummut, taustalaulu, tamburiini ;Häiriköt * Erkko Salonen – laulu, kitara * Janne – bassokitara * Artsi – rummut == Aiheesta muualla == * discogs.com * finnmusic.net Luokka:Vuoden 2002 split-albumit Luokka:Rehtoreiden kappaleet Luokka:Häiriköiden kappaleet
Naurettavaa?

Naurettavaa? on ramopunk-yhtye Rehtoreiden single, joka julkaistiin kesäkuussa 2001 levymerkillä Hiljaiset Levyt. Singlen kappaleet julkaistiin myöhemmin uudelleen yhtyeen vuonna 2002 julkaisemalla toisella studioalbumilla Hiljaa!. == Kappaleet == # # # == Kokoonpano == * Kuraattori Kurki – laulu * Rehtori Heko – kitara, taustalaulu * Rehtori Reponen Jr. – kitara, kosketinsoitin, taustalaulu * Rehtori Mikkola – bassokitara, taustalaulu * Artsi – rummut, taustalaulu, tamburiini == Aiheesta muualla == * finnmusic.net Luokka:Vuoden 2001 kappaleet Luokka:Rehtoreiden kappaleet
Hedekäpy

Hedekäpy on paljassiemenisen kasvin hedekukinto. Paljassiemenisillä kasveilla on tavallisesti erilliset hede- ja emikukinnot. Emikukintoa kutsutaan emikävyksi tai pelkästään kävyksi. Hedekäpy koostuu lapakosta eli kukintorangasta, jonka ympärillä on hedelehtiä. Hedelehden alapinnalla sijaitsevat siitepölyä tuottavat pölylokerot. Picea glauca 2.jpg|Mäntykasveihin kuuluvan valkokuusen (Picea glauca) hedekäpy. Chamaecyparis lawsoniana pollen cones 01.jpg|Sypressikasveille tyypillisiä hyvin pieniä hedekäpyjä. Lawsoninsypressi (Chamaecyparis lawsoniana). Araucaria araucana cones at Hulda Klager Lilac Gardens.jpg|Araukariakasveille tyypillisiä suuria hedekäpyjä. Chilenaraukaria (Araucaria araucana). Starr 080716-9526 Cycas revoluta.jpg|Käpypalmuille tyypillinen erittäin suuri hedekäpy. Japaninkruunukävykki (Cycas revoluta). Welwitschia 469-33.jpg|Gnetofyytteihin kuuluvan ikilehden (Welwitschia mirabilis) hedekäpyjä. == Lähteet == * === Viitteet === Luokka:Kukintotyypit
Frans Jeppsson-Wall

Frans (oik. Frans Jeppsson-Wall, s. 19. joulukuuta 1998 Ystad) on ruotsalainen laulaja. Frans tuli alun perin tunnetuksi yhdessä Elias-yhtyeen kanssa vuonna 2006 esittämästään, Zlatan Ibrahimovićista kertovasta kappaleestaan ”Who’s da Man”, joka pysyi Ruotsin singlelistan kärjessä 10 viikkoa. Vuonna 2008 hän esitti Ruotsin jalkapallomaajoukkueen virallisen EM-kisalaulun ”Fotbollsfest”. Vuonna 2016 Frans voitti Melodifestivaleniin kappaleella ”If I Were Sorry” ja edusti Ruotsia Euroviisuissa Tukholmassa. Hän sai Euroviisujen finaalissa 261 pistettä sijoittuen viidenneksi. == Yksityiselämä == Fransin äiti Maria on ruotsalainen ja isä Mark nigerialais-englantilainen. Frans on kaksikielinen ja puhuu toisena äidinkielenään englantia. Monikulttuuriseen perheeseen kuuluu myös Fransin kaksoissisko ja pikkuveli. Perhe on asunut aiemmin Lontoossa Englannissa. Frans valitsi lukiossa opiskellessaan luonnontieteiden ohjelman.http://www.svt.se/melodifestivalen/frans-familj-om-megasuccen-i- melodifestivalen-2016 == Lähteet == == Aiheesta muualla == Luokka:Ruotsalaiset laulajat Luokka:Ruotsin euroviisuedustajat Luokka:Vuoden 2016 euroviisuedustajat Luokka:Vuonna 1998 syntyneet Luokka:Elävät henkilöt
Waltteri Ruuskanen

Waltteri Ruuskanen (s. 23. heinäkuuta 1997 Kuopio) on suomalainen uransa päättänyt jääkiekkoilija, joka pelasi kaudella 2018–2019 Mestis-joukkue Savonlinnan Pallokerhossa. Sami Kapanen kuvaili häntä Kalevan Pallon A-nuoria valmentaessaan esimerkilliseksi urheilijaksi, jonka monipuolisuudesta on usealla tavalla hyötyä joukkueelle. Ruuskanen laukoo oikealta. ==Ura== ===Seuraura=== Ruuskanen on Kalevan Pallon kasvatti. Hän nousi kaudella 2015–2016 seuran A-nuorten kapteeniksi. Ruuskanen nousi samalla kaudella myös KalPan SM-liigajoukkueeseen. Hän esiintyi ensimmäisen kerran liigassa 26. syyskuuta 2015 Porin Ässiä vastaan, mutta Ruuskanen ei saanut kuitenkaan peliaikaa. Seuraavan kerran hän esiintyi SM-liigassa ja sai siellä ensimmäiset jääaikansa runkosarjan toiseksi viimeisellä kierroksella 8. maaliskuuta 2016 vieraissa Tapparaa vastaan. Ruuskanen sai ottelussa jääaikaa 19.01 minuuttia. Hän esiintyi kauden aikana SM-liigassa kaikkiaan kolmessa runkosarja- ja yhdessä Mestarien liigan ottelussa. Kaudella 2016–2017 Ruuskanen pelasi KalPan SM-liigajoukkueessa neljä runkosarja- ja kolme Mestarien liigan ottelua ilman tehopisteitä. Hän pelasi kauden aikana miesten pelejä myös yhden ottelun verran Mestis-joukkue Iisalmen Peli-Karhuissa tehden yhden syöttöpisteen. Suurimman osan kaudestaan Ruuskanen pelasi kuitenkin KalPan A-nuorissa. Ruuskanen siirtyi kaudeksi 2017–2018 vuoden mittaisella sopimuksella Mestis- joukkue Savonlinnan Pallokerhoon. Hänen varsinainen tulokaskautensa sarjassa toi 27 runkosarjaottelussa kaksi syöttöpistettä, 11 playoff-ottelussa yhden syöttöpisteen ja neljässä Suomen Cupin ottelussa yhden maalin. Ruuskanen voitti kauden päätteeksi Mestis-pronssia. Joulukuussa 2017 hän kävi kuuden ottelun mittaisella lainasopimuksella Pelicansin SM-liigajoukkueessa, jossa Ruuskanen paikkasi loukkaantumisia. ===Maajoukkueura=== Ruuskanen on pelannut kolme nuorten ja 27 poikien maaottelua. Hän on toiminut sekä Suomen alle 16- että 17-vuotiaiden maajoukkueen kapteenina. ==Tilastot== 2015–2016 KalPa SM- liiga 3 0 0 0 2 – – – – – 2016–2017 IPK Mestis 1 0 1 1 0 – – – – – KalPa SM- liiga 4 0 0 0 0 – – – – – 2017–2018 SaPKo Mestis 27 0 2 2 8 11 0 1 1 4 Pelicans SM-liiga 6 0 0 0 2 – – – – – 2018–2019 SaPKo Mestis 32 0 1 1 18 1 0 0 0 0 3 kautta yhteensä SM-liiga 13 0 0 0 4 – – – – – 3 kautta yhteensä Mestis 60 0 3 3 26 12 0 1 1 4 ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1997 syntyneet Luokka:Elävät henkilöt
Thomas Sjögren

Thomas Peter Sjögren (8. kesäkuuta 1968 Göteborg, Ruotsi) on ruotsalainen aktiiviuransa lopettanut jääkiekkoilija. Hänen kasvattajaseuransa on uumajalainen Tegs SK. Sjögren pelasi Ruotsin ohella yhden kauden AHL:ssa, kolme kautta Saksassa ja Suomessa sekä kaksi kautta Italiassa. Suomessa Sjögren pelasi 1990-luvulla kaksi kautta Jypissä ja kaudella 2003-2004 Jokereissa. Sjögren voitti Italian jääkiekkomestaruuden Milanossa kahdesti vuosina 2003 ja 2004. Kotimaassaan Ruotsissa on Sjögren vaikuttanut ainakin Malmö Redhawkseissa, Luleå HF:ssa sekä HC Frölunda Indianseissa, näiden SHL- joukkueiden ohella HockeyAllsvenskanissa pelaavassa Södertälje SK:ssa.http://www.eliteprospects.com/player.php?player=37 Eliteprospects. Viitattu 11.3.2016. Viimeksi Sjögren oli nostamassa Varbergs HC:ta kolmosdivarista 2.divisioonaan keväällä 2011. ==Lähteet== Luokka: Ruotsalaiset jääkiekkoilijat Luokka:Washington Capitalsin varaamat pelaajat Luokka: Vuonna 1967 syntyneet Luokka:Elävät henkilöt
Francis Cromie

Francis Newton Allen Cromie (30. tammikuuta 1882 Duncannon, Irlanti – 31. elokuuta 1918 Pietari, Neuvosto-Venäjä) oli brittiläinen laivaston kapteeni, joka ensimmäisen maailmansodan aikana komensi Tallinnaan ja Helsinkiin sijoitettua brittiläistä sukellusvenelaivuetta. Myöhemmin hän toimi laivastoattaseana Pietarissa. == Sotilasura == Englantilaisen kapteenin poikana syntynyt Cromie kävi koulunsa Walesissa ja opiskeli sen jälkeen laivaston sotakorkeakoulussa. Vakinaiseen palvelukseen hän astui vuonna 1898, osallistuen muun muassa boksarikapinan kukistamiseen Kiinassa ja toimien sukellusveneen komentajana Hongkongissa. Ensimmäisen maailmansodan aikana Cromie komennettiin elokuussa 1915 Itämerelle, jossa hänen komentoonsa annettiin sukellusvene HMS E19 ja samalla koko brittiläinen sukellusvenelaivue. Sen tehtävänä oli avustaa Venäjän Itämeren laivastoa sekä estää Ruotsista Saksaan tapahtuneet rautamalmikuljetukset. Venäjän helmikuun vallankumouksen jälkeen toukokuussa 1917 Cromie nimitettiin laivastoattaseaksi Pietariin. Hän osallistui brittien vakoilu- ja tiedustelutoimintaan yhdessä muun muassa Bruce Lockhartin, Sidney Reillyn ja Samuel Hoaren kanssa. Vastavallankumouksellisten avustamisen lisäksi brittien epäillään sekaantuneen muun muassa Pietarin salaisen poliisin johtajana toimineen Moisei Uritskin murhaan sekä sosialistivallankumouksellisiin kuuluneen Faina Kaplanin tekemään Leninin murhayritykseen. == Kuolema == Leninin murhayritystä seuranneena päivänä, 31. elokuuta 1918, Neuvosto-Venäjän salainen poliisi Tšeka tunkeutui Ison-Britannian Pietarin-suurlähetystöön, jolloin Cromie kuoli syntyneen laukaustenvaihdon yhteydessä. Hänet haudattiin myöhemmin kaupungissa sijaitsevalle Smolenskin hautausmaalle, mutta Cromien muistomerkki on kuitenkin Arkangelin brittiläisellä sotilashautausmaalla. == Lähteet == Luokka:Brittiläiset ensimmäisen maailmansodan sotilaat Luokka:Vuonna 1882 syntyneet Luokka:Vuonna 1918 kuolleet
Hyde jekyll, na

Hyde jekyll, na (, ) on televisioyhtiö SBS:n esittämä eteläkorealainen TV- sarja. Sen päärooleissa ovat Hyun Bim ja Ha Ji-min. == Päärooleissa == == Aiheesta muualla == * MyDramaList * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
Ivana Baquero

Ivana Baquero Macías (s. 11. kesäkuuta 1994 Barcelona) on espanjalainen näyttelijä. Hän tuli tunnetuksi Ofelian roolista Guillermo del Toron ohjaamassa elokuvassa Pan’s Labyrinth (2006), josta hän sai muun muassa parhaan tulokkaan Goya-palkinnon. Pan’s Labyrinthin jälkeen Baquero valittiin vuonna 2007 ensimmäiseen englanninkieliseen rooliinsa kauhuelokuvaan The New Daughter – hän opiskeli läpi koulu-uransa englanninkielisessä koulussa. Elokuva julkaistiin vuonna 2009. Vuodesta 2016 alkaen Baquero on näytellyt Eretriaa, yhtä päähenkilöistä, televisiosarjassa The Shannara Chronicles. ==Lähteet== ==Aiheesta muualla== * Luokka:Vuonna 1994 syntyneet Luokka:Espanjalaiset näyttelijät Luokka:Elävät henkilöt
Blood (televisiosarja)

Blood (kansainvälinen nimi, suom. Veri, alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Ahn Jae-hyun, Ji Jin-hee ja Ku Hye-sun. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:Eteläkorealaiset sairaalasarjat Luokka:KBS:n televisiosarjat
Sarangbi

Sarangbi (, ) on televisioyhtiö KBS:n esittämä eteläkorealainen TV-sarja. Sen päärooleissa ovat Im Yoona ja Jang Keun-suk. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:KBS:n televisiosarjat
Dream High

Dream High (kansainvälinen nimi, suom. Unelma Korkea, alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Bae Suzy, Kim Soo-hyun ja Taecyeon. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:2010-luvun nuortendraamasarjat Luokka:KBS:n televisiosarjat
Kaeinui chwihyang

Kaeinui chwihyang (, ) on televisioyhtiö MBC:n esittämä eteläkorealainen TV- sarja. Sen päärooleissa ovat Son Ye-jin ja Lee Min-ho. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:MBC:n televisiosarjat
Viola Beach

Viola Beach oli brittiläinen popyhtye. Kaikki neljä yhtyeen jäsentä ja manageri kuolivat 13. helmikuuta 2016 esiintymisen jälkeisessä onnettomuudessa Ruotsin Södertäljessä. Yhtye oli matkalla pois esiintymispaikalta, kun auto ajoi avoinna olevalta sillalta Södertäljen kanavaan. Ruotsin poliisin teoria on, että kuljettajana toiminut manageri meni tajuttomaksi, kun auto törmäsi esteenä olevaan puomiin. Aftonbladetin toimittajan teoria on, että kuljettaja puhui puhelimessa tai oli muuten keskittynyt muuhun kuin ajamiseen eikä sen vuoksi pysähtynyt ennen puomia vaan ajoi ylös nostetun sillan alle ja kanavaan. ==Yhtyeen jäsenet== Yhtyeen jäsenet ja manageri: * Kris Leonard * River Reeves * Tomas Lowe * Jack Dakin * Craig Tarry, manageri ==Levyt== * Viola Beach, postuumi albumi julkaistu 29.7.2016New Musical Express == Lähteet == ==Aiheesta muualla== * Luokka:Brittiläiset popyhtyeet Luokka:Tieliikenneonnettomuudet
Mimmi Bähr

Henrika Wilhelmina (Mimmi) Bähr, o. s. Westerstrand (15. lokakuuta 1844 Alavus – 2. toukokuuta 1923) oli suomalainen keksijä ja kaunokirjoitustaidon kehittäjä.Kuka kukin oli, Wikisource Bähr toimi senaatin puhtaaksikirjoittajana ja finanssitoimituskunnan arkistonhoitajana 1868–1904, valtiopäivien puhtaaksikirjoittajana 1878–1906. Hän järjesti 1877–1923 opetuskursseja kaunokirjoituksessa ja julkaisi vuonna 1885 kaunokirjoitusjärjestelmiä kouluille. Bähr on nostettu yhdeksi merkittävistä suomalaisista naiskeksijöistä.Naiskeksijät, Prh.fi Bähr oli aikansa etevin kaunokirjoittaja sekä kaunokirjoitustaidon kehittäjä. Hänelle uskottiin tärkeimpiä suomalaisia asiakirjoja puhtaaksikirjoitettaviksi. Häntä käytettiin myös monenlaisissa yksityisissä adresseissa ja kirjoitelmissa, joiden asu tahdottiin saada mahdollisimman hienostuneeksi. Hän piti vuodesta 1877 opetuskursseja kaunokirjoituksessa ja julkaisi vuodesta 1885 kansa- ja oppikouluille kaunokirjoitusjärjestelmiä, joita käytettiin kouluissa yleisesti ja joista hän sai palkintoja. Hän keksi myös monenlaisia siihen aikaan tarpeellisia kirjoittamisen apuvälineitä, kuten viivoittimia, kynänpyyhkijöitä, kirjeiden ja postimerkkien kostuttajia, regulaattorikynän, ruukkukoristepapereita, jotka olivat suosittuja.Tietosanakirja 1909 osa 1 s. 1389 Bährin vanhemmat olivat nimismies Gustaf Erik Westerstrand ja Anna Henrika Åberg. Hän meni naimisiin kauppias Nikolai Edward Bährin (k. 1868) kanssa 1864. == Lähteet == Luokka:Suomalaiset keksijät Luokka:Vuonna 1844 syntyneet Luokka:Vuonna 1923 kuolleet
Kapitaali (lehti)

Kapitaali on Kansantaloustieteen opiskelijat ry:n julkaisema lehti. Lehti ilmestyy vuoden aikana noin neljä kertaa.http://blogs.helsinki.fi/ktto- ry/kapitaali Vuosina 2014 ja 2015 lehdestä julkaistiin viisi numeroa, joista vuoden kolmas oli uusille opiskelijoille lähetetty fuksinumero. Kapitaalin päätoimittajina vuonna 2025 toimivat Aurora Ahlroos-Lilius, Kanerva Murtovaara ja Marko Suomalainen. == Aikaisempia päätoimittajia == *2024 Tuomas Heikkinen, Meeri Mäkinen ja Matti Mustonen *2023 Tuomas Heikkinen ja Matti Mustonen *2022 Otto Muurinen ja Noora Pumpanen *2021 Mikko Vanhala *2020 Eino Haajanen ja Aleksi Pikka *2019 Tom-Henrik Sirviö ja Kasperi Kuuskoski *2018 Elina Aavila ja Kalle Karppanen *2017 Elina Aavila ja Lauri Vesala *2016 Arto Salo * 2015 Veikko Walta * 2014 Miika Päällysaho * 2013 Joonas Mattson ja Tatu Räsänen * 2012 Lauri Jauhiainen ja Aliisa Koivisto * 2011 Julia Müller, Matti Mitrunen ja Jaakko Meriläinen * 2009 Olli Hyytiäinen * 2008 Jarno Louhelainen * 2007 Hannu Kivimäki * 2006 Annika Lindblad * 2005 Turkka Juhtala ja Anssi Kohonen * 2004 Maiju Harava * 2003 Markus Kanerva == Lähteet == == Aiheesta muualla == *Kapitaalin lehtiarkisto issuu.com -palvelussa *Kapitaalin nettisivut Luokka:Suomalaiset lehdet
Marja-Liisa Viherä

Marja-Liisa (Maija) Viherä (s. 1940) on tulevaisuuden- ja viestinnän tutkija, joka työskenteli Soneralla ja sen edeltäjillä tutkijana ja päätutkijana, jääden eläkkeelle 2008. . Hän on väitellyt filosofian tohtoriksi 1999 aiheenaan ”Ihminen tietoyhteiskunnassa – kansalaisten viestintävalmiudet kansalaisyhteiskunnan mahdollistajana”. Hän on julkaissut 2009 kirjan Digitaalisen arjen viestintä:: miksi, millä ja miten. Maija Viherä on kirjoittanut useita artikkeleita somesta ja digitaalisesta viestinnästä, muun muassa Tulevaisuuden tutkimuksen seura ry:n Futura-lehteen. Maija Viherä on asiantuntija viestinnän murroksessa, ja puhunut ja kirjoittanut tietoyhteiskunnasta ja viestintäkasvatuksesta jo silloin kun sanat olivat vielä yleisesti vieraita. Viherä on pitänyt viestintäleirejä nuorille jo vuodesta 1987 perustamassaan Viestintäkasvatuksen seura ry:ssä. Ensimmäisellä leirillä tutustuttiin mm. faksiin ja NMT-puhelimeen. Hän on myös ollut jäsenenä valtioneuvoston tietoyhteiskuntafoorumissa. Viherä on toiminut Tulevaisuuden tutkimusseuran puheenjohtajana ja hän on myös seuran kunniajäsen. Vuoden 2005 kuluttajateko-tunnustuspalkinto myönnettiin tutkija Marja-Liisa Viherälle. Palkitsemisen perusteluna oli hänen pitkäjänteinen toimintansa sen puolesta, että tietotekniikka toimisi luontevana osana jokaisen kansalaisen arkipäivääToimintakertomus 2006, sivu 11; Suomen kuluttajaliitto . == Lähteet == == Aiheesta muualla == *Viekas.fi Luokka:Suomalaiset tulevaisuudentutkijat Luokka:Vuonna 1940 syntyneet Luokka:Elävät henkilöt
Eungdaphara 1997

Eungdaphara 1997 (, ) on televisioyhtiö tvN:n esittämä eteläkorealainen TV- sarja. Sen päärooleissa ovat Jung Eun-ji, Seo In-guk ja Eu Ji-won. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:tvN:n televisiosarjat
Healer

Healer (kansainvälinen nimi, suom. Parantaja, alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Ji Chang-wook, Park Min-young ja Yoo Ji-tae. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset toimintasarjat Luokka:KBS:n televisiosarjat
Ranskan sekulaarisuuslaki

Ranskan sekulaarisuuslaki on vuonna 2004 säädetty laki, joka kieltää uskonnollisten symboleiden pukemisen Ranskan julkisissa ala- ja yläkouluissa. Laki on lisäys Ranskan opetuslakiin ja se pohjaa Ranskan perustuslaissa vaaditulle laïcitén eli tunnustuksettomuuden periaatteeseen, valtion ja uskonnon erottamiseen. Lakiehdotus läpäisi Ranskan kansallisen lainsäädäntöelimen ja presidentti Jacques Chirac kirjasi sen laiksi 15. maaliskuuta 2004. Laki astui voimaan 2. syyskuuta 2004, uuden kouluvuoden alussa. Laki ei mainitse mitään yksittäisiä symboleita ja kieltää kaikki kristilliset (huntu, merkit), islamilaiset (huntu, merkit), sikhi- (turbaani, merkit), juutalaiset ja muut uskonnolliset symbolit. Monien mielestä laki on kuitenkin kohdistetty erityisesti huntujen käyttöä vastaan. Ulkomainen lehdistö kutsuukin lakia toisinaan "huntukielloksi". Luokka:Uskonnolliset symbolit Luokka:Uskonto Ranskassa
Seonggyungwan scandal

Seonggyungwan scandal (, ) on televisioyhtiö KBS:n esittämä eteläkorealainen TV-sarja. Sen päärooleissa ovat Park Yoochun, Park Min-young ja Yoo Ah-in. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:KBS:n televisiosarjat
Platina(IV)fluoridi

Platina(IV)fluoridi (PtF4) on platinan ja fluorin muodostama epäorgaaninen yhdiste. ==Ominaisuudet ja valmistus== Huoneenlämpötilassa platina(IV)fluoridi on kellanpunaista tai kellanruskeaa kiteistä ainetta. Yhdiste reagoi veden kanssa. Kiderakenteeltaan aine muistuttaa iridium(IV)fluoridia. Platina(IV)fluoridia voidaan valmistaa fluoraamalla platina(II)fluoridia tai platina(IV)bromidia bromitrifluoridin avulla. Sitä muodostuu myös platinan ja fluorin välisellä reaktiolla sekä ksenontetrafluoridin vaikuttaessa platinaan. ==Lähteet== Luokka:Fluoridit Luokka:Platinayhdisteet
Fantasiaurheilu

thumb|Yahoo! Sport Fantasy Basketball -peli Fantasiaurheilu on peli, jossa pelaajat rakentavat kuvitteellisia joukkueita oikeiden joukkueiden pelaajista. Kuvitteelliset joukkueet pisteytetään todellisten pelaajien suoritusten mukaisesti. Fantasialiiga kääntää varsinaisen liigan tuottaman tilastomateriaalin mekanismiksi, joka mahdollistaa fantasialiigaa pelaavien keskinäisen kilpailun. Peliä pelataan nykyisin yleensä jonkin verkkopalvelun kautta. Fantasiaurheilu keksittiin Yhdysvalloissa, missä ensimmäiset fantasialajit olivat baseball ja amerikkalainen jalkapallo. Pelejä pelattiin aluksi pelilaudoilla ja tietokoneilla ilman internetyhteyttä. Internetin tulon myötä peli levisi muihinkin joukkuelajeihin, kuten koripalloon, jalkapalloon ja jääkiekkoon sekä yksilölajeihin kuten golfiin ja autourheiluun. Pelistä tuli samalla suosittua myös Yhdysvaltain ulkopuolella, etenkin Kanadassa ja Britanniassa. Fantasiaurheilupelejä tarjoavat nykyisin niin erikoissivustot kuin lähes kaikki suurimmat urheilumediatkin. Osa peleistä on ilmaisia, osa maksullisia, ja joissain voi voittaa rahapalkintoja. Yksi tunnettu fantasiaurheilupalvelu on Fantasy Premier League (FPL), joka on Englannin korkeimpaan jalkapallon sarjatasoon eli Valioliigaan perustuva sarjan virallinen fantasialiiga. Peli on alun perin lanseerattu kaudelle 2002–2003. == Katso myös == * Managerointipeli == Lähteet == *